Discussió:Lliga catalana d'hoquei sobre patins femenina

message: Hola  et faig ping per veure si podem aclarir el següent tema. Consultant algunes fonts, especialment l'EEC, es fa  menció que va crear-se una primera lliga catalana el 1989-90. Fins i tot s'esmenten els campions, sobretot la secció d'hoquei patins del CN Igualada. Fa poc que es va inaugurar una nova competició, anomenat-se I Lliga catalana d'hoquei patins femenina, fet que desconcerta perquè crec que és la mateixa i tinc la sensació que és dona el mateix cas que la masculina: inici de la competició, discontinuació i represa. Tens cap informació més que puguem aclarir aquest misteri? Gràcies!--Docosong (disc.) 11:11, 3 oct 2020 (CEST)
replies: text: Bon dia . Gràcies per pensar-hi! El millor que podem fer és interpel·lar a l'EEC. En ocasions els seus articles tenen errors i els hi demanat explicacions que, molt amablement m'han contestat i, si s'esqueia, han esmenat. Donem-nos uns dies per sortir de dubtes.--Jove (disc.) 12:03, 5 oct 2020 (CEST)

text: Abans d'entrar consulta he buscat més fonts sobre la nova competició i he trobat aquesta notícia de la FCP. De font oficial, aquesta nova competició s'anomena «Hoquei Lliga Catalana Femenina (HLCF)». Entenc que seria equiparable a un torneig estil Copa espanyola perquè queda supeditada als equips partícips de l'OK Lliga Femenina espanyola. D'alguna forma no tindria el grau de lliga independent, no? Penso que aquí rau la principal diferència. Com ho veus?--Jove (disc.) 12:19, 5 oct 2020 (CEST)
replies: text: :  Gràcies per la resposta. Crec que el problema de sempre és el nom de la competició. A efectes pràctics, seria més aviat una Supercopa catalana, com la d'handbol o de futbol on, com bé dius, només hi participen equips de les lligues estatals. Si no tinc malentès, el concepte de Lliga es va popularitzar als anys 80 i moltes competicions encara la mantenen com la bàsquet o voleibol, encara que tenen el mateix format que una copa. Per això, no acabo d'entendre del tot la numeració que han fet, I Lliga catalana, perquè es dóna el mateix cas que a la masculina: comença la mateixa temporada, té molt d'èxit inicial, per diferents raons la competició decau i es suspèn, anys més tard es reprèn. A més, el guanyador de la competició, i possiblement subcampió, participaven al Campionat d'Espanya. A veure que diuen, gràcies per les gestions!--Docosong (disc.) 15:44, 5 oct 2020 (CEST)
replies: text: ::Et faig ping @Felato, per si vols veure el cas i dir-hi la teva. És a dir, si cal fer articles separats per les dues competicions. Les lligues entre 1989-2009 sembla que es poden considerar a nivell amateur, mentre que les que es venen organitzant des del 2020 tenen una clara intenció professional.-- Docosong (disc.) 22:48, 18 des 2022 (CET)
replies: text: :::Bon dia, no conec el cas i no puc donar una resposta. Intuïtivament sembla la mateixa competició, aturada alguns anys. El nom "Hoquei Lliga Catalana" sembla similar al que fan al bàsquet, una competició on participen els clubs de la Hoquei Lliga espanyola (al bàsquet tenim Lliga Catalana ACB, LEB, EBA etc). Es podria fer la consulta a la FECAPA però sense haver investigat res, semblaria la mateixa competició. Felato (disc.) 10:05, 19 des 2022 (CET)
thread_title:  Història de la lliga catalana femenina